Diari Oficial de la Generalitat Valenciana


Sumari del DOGV 8302, del 24-05-2018 (2018/4418)

Informació pública de l'aprovació de l'informe ambiental i territorial estratègic del Pla parcial del sector SI-1 de les normes subsidiàries.
---------------------------------------------------------------------------------------------------------------------------------------------

### Dades del document

Número de DOGV
:   8302

Data del DOGV
:   24-05-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/4418


Data del document
:   15-03-2018

Organisme emissor
:   Ajuntament de Benaguasil

Tipus de document
:   Anunci

Descriptors 

:   * Benaguasil
    * administració local
    * pla d'urbanisme

Informació pública de l'aprovació de l'informe ambiental i territorial estratègic del Pla parcial del sector SI-1 de les normes subsidiàries. [2018/4418]  
La Junta de Govern Local, en sessió celebrada amb caràcter ordinari el 15 de març de 2018, va adoptar, entre altres, l'acord del tenor literal següent:  
  
9. Servei d'Urbanisme. Pla parcial sector SI-1, Plasben, SL  
Vist l'informe ambiental i territorial estratègic del Pla parcial del sector SI-1 de les normes subsidiàries de planejament de Benaguasil, emés pel TAG d'Urbanisme, Ismael Boronat Castel, de data 13 de març de 2018, en els termes següents:  
«Expedient: Pla parcial del sector SI-1 de les normes subsidiàries de planejament de Benaguasil (DEC-6797/0992)  
Promotor: Ajuntament de Benaguasil.  
Òrgan ambiental: Junta de Govern Local.  
Òrgan substantiu: Ple de l'Ajuntament de Benaguasil.  
Corresponent a l'alcalde la condició d'òrgan ambiental i territorial, mitjançant Resolució d'Alcaldia (Decret 1146/2017) de data de 28 de novembre de 2017 es va resoldre delegar en la Junta de Govern Local les atribucions d'Alcaldia com a òrgan ambiental i territorial municipal. En data 27 de desembre de 2017 la Junta de Govern Local va acceptar la delegació referida. En el Butlletí Oficial de la Província de València número 239, de data 15 de desembre de 2017, es va publicar l'edicte corresponent.  
  
1. Antecedents del sector. Planejament vigent  
El municipi de Benaguasil compta amb normes subsidiàries de planejament tipus B (d'ara en avant NS), les ordenances del qual van ser aprovades definitivament per la Comissió Territorial d'Urbanisme de València, en sessió celebrada el 8 de març de 1995 (BOP 96, 24.03.1995, i DOGV 2523, 06.06.1995).  
El sector objecte d'aquesta modificació és el SI-1, sòl urbanitzable d'ús dominant industrial compatible amb terciari(). En el planejament en vigor no presenta ordenació detallada i es troba regulat per les ordenances de les NS, títol III, «Del sòl urbanitzable», articles del 79 al 83, article 85 i article 86.  
D'acord amb les NS s'estableix l'ús dominant industrial del sector SI-1, i es permet únicament com a complement a l'activitat industrial l'ús d'oficines vinculades a la pròpia industrial i l'ús d'habitatge destinat al porter o vigilant. Les normes subsidiàries no disposen de fitxa del sector.  
Els terrenys que comprén el sector es troben parcialment consolidats per l'edificació, en què destaca la planta de la mercantil Plasben, SL, destinada a l'elaboració de plàstics d'ús alimentari, situada en la zona central del sector i que disposa de llicència d'obra i activitat des de l'any 1998. En la zona sud de l'àmbit es troben diverses edificacions destinades a l'ús de granja, en situació d'il·legalitat i que estarien fora d'ordenació. La zona nord està vacant d'edificació.  
  
2. Nova programació. Documentació aportada. Fase de consultes  
Amb data registre d'entrada de 16 de novembre de 2017, es presenta per part de la mercantil Plasben, SL, sol·licitud d'inici de programació del sector SI-1 de les NS, i acredita la titularitat de més del 50 % del sòl del sector, tot això en relació als articles 114 i 118 de la LOTUP. Així mateix, la mercantil presenta el document inicial estratègic i esborrany de pla parcial del sector SI-1 en correspondència amb l'article 121.2 de la LOTUP.  
L'objecte de la sol·licitud de la mercantil Plasben, SL, és l'ordenació detallada del sector per mitjà de l'aprovació del pla parcial. Es desprén del document d'inici la intenció de delimitar el sector en dues unitats d'execució, una de les quals es pretén programar per la mercantil.  
  
Mitjançant Resolució de data de 10 de gener de 2018, s'acorda iniciar el procediment d'avaluació ambiental estratègic del Pla parcial del sector SI-1 de les normes subsidiàries de planejament del municipi de Benaguasil, i es verifica que la documentació presentada s'ajusta al que estableix l'article 50 de la LOTUP. Finalment, es dóna inici a la fase de consultes.  
En l'esmentada fase de consultes se sol·liciten els informes següents:  
- Sol·licitud d'informe al SEASA (Aguas de Valencia) emés en data de 15 de gener de 2018.  
- Sol·licitud d'informe a l'enginyer tècnic industrial en relació al subministrament elèctric emés en data de 2 de febrer de 2018.  
- Sol·licitud d'informe a l'arquitecte municipal en referència a la resta de serveis urbanístics i al règim paràmetres urbanístic i ordenació, emés en data 13 de març de 2018.  
- Sol·licitud d'informe al secretari en funcions de la corporació en relació al procediment administratiu i la resta de condicions urbanístiques.  
  
3. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP). El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
En el present cas ens trobem davant d'una proposta de desenvolupament de planejament parcial diferit en l'àmbit sectorial delimitat a aquest efecte per les normes subsidiàries de planejament. El procediment d'elaboració i aprovació dels plans es regula en el títol III del llibre I de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana.  
Els plans i programes subjectes a avaluació ambiental i territorial estratègica ordinària s'elaboraran seguint el procediment establit en el capítol II del títol III avantdit, i aquells que estiguen subjectes a avaluació ambiental i territorial estratègica simplificada s'elaboraran seguint el procediment establit en els articles 50 i 51 de la Llei 5/2014 i en el capítol III del mateix títol III si es conclou amb l'informe ambiental i territorial estratègic. En el present cas ens trobem davant d'un pla que no té efectes significatius sobre el medi ambient, per la qual cosa és procedent la tramitació del procediment simplificat, com així es determina en el document d'inici estratègic i en l'esborrany de la modificació. Per tant, és procedent la resolució d'informe ambiental i territorial estratègic.  
  
D'altra banda, i d'acord amb l'article 48 de la LOTUP, l'òrgan ambiental i territorial és l'Ajuntament de Benaguasil, ja que ens trobem davant d'un supòsit que afecta únicament i exclusivament l'ordenació detallada del sòl urbanitzable definida en la present llei. En aquest sentit, l'article 35 de la LOTUP defineix l'ordenació detallada com a desenvolupament de l'ordenació estructural, que en el present cas s'estableix en les normes subsidiàries de Benaguasil, que ostenten la condició del pla general estructural en virtut de la disposició transitòria segona de la LOTUP.  
    
4. Pla parcial: objecte justificació i característiques  
El present pla parcial té com a objecte l'ordenació detallada del sector industrial urbanitzable, SI-1, delimitant almenys dues unitats d'execució. En l'esborrany de pla parcial s'exposa:  
«Per tant, en la zona sud d'aquest sector s'aprecia la pràctica ocupació del 100 % de les parcel·les, que no superant els 500 m² de superfície alberguen edificacions destinades a activitats terciàries, principalment magatzem, corrals i garatges. Parcel·les aquestes que obtenen els serveis urbanístics bàsics en condicions de precarietat, perquè algunes actualment no tenen accés per camí o via pública i ho fan travessant parcel·les privades. En la zona central del sector SI-1, els consolidats es caracteritzen perquè ocupen parcel·les superiors als 2.000 m2 i les edificacions existents estan destinades a activitats de producció industrial, i se serveixen dels serveis urbanístics de la zona urbanitzada situada al nord-est del sector (electricitat, clavegueram, etc.) i de l'accés que els proporciona en el seu front de façana el camí municipal que connecta el carrer Constitució del nucli urbà a la CV-373. Mentre que la zona nord no té cap grau de consolidació i presenta parcel·les distribuïdes tant a l'est com a l'oest, actualment les primeres es poden servir de l'accés públic que proporciona el camí municipal, però les segones no compten amb cap tipus d'accés practicable, ni des de la via pública ni des de les parcel·les privades que les circumden. L'ordenació detallada que es proposa, soluciona el principal problema ací descrit, el problema de l'accés en condicions per via pública a totes i cada una de les parcel·les del sector, i proposa la urbanització d'un vial perimetral, a més d'aportar una millor solució a l'aparcament i la ubicació de la zona verda corresponent, cobrint les necessitats de dotacions que presenta el sector per al seu bon funcionament.»  
  
D'altra banda, el document inicial estratègic aportat presenta diverses alternatives podent-se resumir de la manera següent:  
Alternativa 0, considerada com aquella consistent a mantindre la situació actual (seguir amb la sectorització sense delimitar unitats d'execució), cosa que dificulta la seguretat jurídica que el desenvolupament econòmic i social de les activitats implantades en aquest àmbit necessiten. Aquest aspecte desincentiva la implantació efectiva, consolidació i creixement d'activitats que han demostrat, al llarg del temps, el seu potencial generació de riquesa i creixement per al municipi de Benaguasil. Com a aspecte fonamental cal incidir en la inviabilitat del desenvolupament urbanístic del sector sense l'ordenació detallada d'aquest com a requisit legal.  
Alternatives 1 i 2, proposen l'ordenació d'un pla parcial que integre l'àmbit consolidat industrial i les seues necessitats de creixement. Per a això es fa necessària una minoració dels requeriments urbanístics per als usos industrials, en concret els estàndards relatius a viaris de sòl industrial, i l'estàndard d'aparcaments externs, alhora que limita el creixement d'aquests i ordena la normativa referent a la integració paisatgística i mediambiental de les activitats. Però, a més, en la present alternativa es delimita el sector en unitats d'execució, que doten de viabilitat el desenvolupament de l'àmbit, atenent la seua diversa situació física i jurídica.  Així, es preveu un desenvolupament escalonat en funció de les necessitats reals de sòl, sense que això impedisca la correcta evolució del sector i de les seues dotacions públiques. La diferència entre les alternatives és el grau de compromís en relació al compliment dels estàndards i la delimitació d'unitats d'execució.  
  
Alternativa 3, pretén la reclassificació de l'àmbit a sòl urbà per mitjà d'una modificació puntual. La justificació d'aquesta reclassificació està motivada per l'alt grau de consolidació de l'àmbit i els serveis urbanístics implantats. Ens trobem perquè davant d'una actuació de vora urbana que contemplaria la trama industrial del polígon les Eres.  
  
L'alternativa 0 es rebutja per considerar-la una opció sense sentit en relació amb l'ocupació real del territori i no permet una solució d'integració mediambiental i paisatgística respecte de l'entorn on es relaciona.  
L'alternativa 2, en aplicar estrictament els estàndards urbanístics, limita el creixement de l'ús industrial i, en concret, les condicions establides referents a l'ample viari per a usos industrials impliquen l'afecció directa a l'orografia del territori i a la relació amb la interfície urbà-rural. Per això es rebutja.  
L'alternativa 3 és inviable jurídicament perquè no compta amb la immensa majoria dels serveis urbanístics.  
L'alternativa 1 és la triada en la proposta del pla parcial delimitant dues unitats d'execució i minorant estàndards. En certa manera és l'alternativa idònia per a desbloquejar l'àmbit, i és oportuna la delimitació de l'àmbit en dues unitats d'execució.  
  
5. Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa en la determinació de l'existència d'efectes significatius sobre el medi ambient, prèvia consulta a les administracions públiques afectades a què que es refereixen els articles 48.d i 51.1 de la LOTUP.  
L'àmbit d'actuacions proposat queda emmarcat dins del que és el sector industrial SI-1 de les normes subsidiàries de planejament de Benaguasil. Les esmentades normes van classificar el sòl com a urbanitzable en 1995.  
És un sector semiconsolidat, que es troba majoritàriament ocupat per naus tallers i restants construccions, etc. L'àmbit compta amb la implantació de diversos serveis urbanístics i la zona s'integra en la malla urbana.  
En l'àmbit no hi ha afeccions ambientals, no es troba afectat pel risc d'inundacions, ni constitueix sòl forestal (les afeccions més freqüents del municipi). Només pel límit nord hi ha una afecció ambiental, i dista de l'esmentat límit en 200 metres lineals el sòl forestal amb categoria d'ordinari d'acord amb el PATFOR.  
  
Per tot el que s'ha exposat es considera que no tindrà efectes significatius en el medi ambient.  
  
6. Valoració de les qüestions urbanístiques: obres d'urbanització i ordenació urbanística  
Quant a les qüestions d'infraestructures, així com les de caràcter urbanístic, exposades en els corresponents informes tècnics, emesos per l'enginyer tècnic i l'arquitecte municipal (de data 2 de febrer i 13 de març de 2018 respectivament), s'indica que el seu contingut és de compliment obligatori tant en fase de planejament com de gestió, i s'haurà d'adjuntar al corresponent acord.  
D'altra banda, una vegada revisat el document d'inici i l'esborrany de pla parcial s'informa que han de complir els condicionants següents:  
  
- S'han de justificar els estàndards dotacionals de qualitat urbana de la xarxa secundària de conformitat amb l'article 35 i l'annex IV de la LOTUP, com ara zones verdes, secció viària, ràdios de gir i la reserva mínima de places d'aparcament públiques, o en tot cas justificar detalladament la seua minoració.  
- La versió preliminar del pla ha d'incorporar la documentació següent:  
· Document de pla parcial amb ordenació detallada i delimitant les unitats d'execució.  
· Estudi de trànsit.  
· Estudi de mobilitat i transport.  
· Estudi acústic.  
· Estudi d'integració paisatgística.  
· Fixació d'indicadors del seguiment de la seua execució.  
I, en general, tots els que siguen exigibles per aplicació de la normativa sectorial i en tot cas la documentació indicada en l'article 40 de la LOTUP.  
- Així mateix, haurà d'incorporar-se al document de planejament un estudi de viabilitat econòmica i memòria de sostenibilitat econòmica, en considerar que no es troba prou detallat en les normes subsidiàries del municipi, tot això en aplicació de l'article 40.3.a.5é de la LOTUP en relació amb l'article 34.2.e, f de la LOTUP.  
- S'haurà de justificar l'equilibri dotacional entre les unitats d'execució delimitades d'acord amb les estipulacions de l'article 75 de la LOTUP.  
- Hauran de detallar-se els usos industrials (dominants i compatibles) en relació amb la normativa vigent, i elaborar un document únic que refonga tota la normativa del polígon industrial.  
- Els usos terciaris compatibles s'ajustaran en tot cas als previstos per a la resta del sòl industrial segons la modificació de l'article 77 de les normes urbanístiques del planejament vigent.  
- S'haurà d'incloure en les normes urbanístiques del pla parcial el requisit d'obligatòria implantació d'un sistema d'autogestió de les aigües pluvials en la pròpia parcel·la ocupada per l'edificació, a través de solucions de sistema de drenatge sostenible (SUDS).  
- S'haurà de tindre en compte el Decret 74/2016, pel qual s'aprova el Reglament que determina la referenciació cartogràfica i els formats de presentació dels instruments de planificació urbanística i territorial de la Comunitat Valenciana.  
- Hauran d'incorporar-se les fitxes de gestió i ordenació del sector i de cada unitat d'execució, d'acord amb les prescripcions de l'annex V de la LOTUP, i detallar el criteri utilitzat per a la determinació de l'aprofitament tipus, així com la resta de paràmetres urbanístics, còmput de superfícies dotacionals i edificables, adscripcions, càrregues, condicions de connexió del sector, etc.  
En aquest sentit hauran d'estudiar-se les condicions de connexió del sector amb les infraestructures existents en la zona, i considerar la necessitat o no d'adscriure sòl a l'àrea de repartiment a fi de garantir el caràcter integrat de l'actuació. En la fase de gestió s'haurà de fer referència a les càrregues i infraestructures efectuades a càrrec dels diversos titulars i la seua repercussió.  
- Atesa l'existència de sòl forestal a menys de 500 m de distància de l'actuació, tal com es desprén de la documentació continguda en el DIE, tant en el document de planejament com en l'estudi d'integració paisatgística s'haurà de tindre en compte les disposicions respecte d'això contingudes en el PATFOR, així com les determinacions del Pla municipal de prevenció d'incendis (DOGV 8106, 16.08.2017).  
S'ha de tindre en compte en el transcurs de la fase de gestió la cessió del 10 % de l'aprofitament a cedir a l'Administració lliure de càrregues o en tot cas la compensació en metàl·lic. Tot això d'acord amb la LOTUP.  
Per tant, a la vista d'això, es proposa a la Junta de Govern Local:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica del pla parcial d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació del Pla parcial del sector SI-1 de les NS, amb el compliment de les determinacions o condicionants assenyalats en el punt 6.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del Pla parcial del sector SI-1 de les NS en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
Segon. Notificar el present acord als interessats, amb indicació dels recursos que es poden interposar contra aquest.»  
  
La Junta de Govern Local, per unanimitat dels seus membres, acorda estimar la proposta.  
  
I perquè conste i produïsca efectes on pertoque, expedisc la present, d'ordre i amb el vistiplau de l'alcalde president, tenint en compte que s'expedeix amb la reserva dels termes que resulten de l'aprovació de l'acta de la sessió (art. 206 ROF i RJ).  
  
Benaguasil, 15 de març de 2018.- El secretari en funcions (D 1036/2017, 30.10.2017): Ismael Boronat Castel.